CELEX: 62012TB0070
Language: sk
Date: 2013-06-17 00:00:00
Title: Vec T-70/12: Uznesenie Všeobecného súdu zo 17. júna 2013 — Divandari/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Prekážka začatého konania — Námietka nezákonnosti — Vyňatie zo zoznamu dotknutých osôb — Zastavenie konania“ )

3.8.2013   
            
            
               SK
            
            
               Úradný vestník Európskej únie
            
            
               C 225/79
            
         Uznesenie Všeobecného súdu zo 17. júna 2013 — Divandari/Rada
   (Vec T-70/12) (1)
   
   (Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Prekážka začatého konania - Námietka nezákonnosti - Vyňatie zo zoznamu dotknutých osôb - Zastavenie konania)
   2013/C 225/176
   Jazyk konania: angličtina
   
      Účastníci konania
   
   
      Žalobca: Ali Divandari (Teherán, Irán) (v zastúpení: S. Zaiwalla, P. Reddy a F. Zaiwalla, solicitors, M. Brindle, QC, a R. Blakeley, barrister)
   
      Žalovaná: Rada Európskej únie (v zastúpení: M. Bishop a I. Rodios, splnomocnení zástupcovia)
   
      Predmet veci
   
   Na jednej strane návrh na zrušenie rozhodnutia Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, s. 71), vykonávacieho nariadenia Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, s. 11), nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), v rozsahu, v akom sa tieto akty týkajú žalobcu, a na druhej strane návrh na vyhlásenie neuplatniteľnosti článku 20 ods. 1 písm. b) rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39) a článku 16 ods. 2 nariadenia Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, s. 1), na žalobcu
   
      Výrok
   
   
               1.
            
            
               Žaloba sa zamieta ako neprípustná v rozsahu, v akom smeruje k vyhláseniu neuplatniteľnosti článku 20 ods. 1 písm. b) rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP a článku 16 ods. 2 nariadenia Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007, na žalobcu.
            
         
               2.
            
            
               V zostávajúcej časti sa námietka nezákonnosti zamieta.
            
         
               3.
            
            
               Konanie o žalobe sa zastavuje v rozsahu, v akom smeruje k zrušeniu rozhodnutia Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, vykonávacieho nariadenia Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu, nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010, a to v rozsahu, v akom sa tieto akty týkajú žalobcu.
            
         
               4.
            
            
               Rada znáša vlastné trovy konania a je povinná nahradiť trovy vynaložené žalobcom, ktoré sú spojené s návrhom na zrušenie rozhodnutia 2011/783, vykonávacieho nariadenia č. 1245/2011 a nariadenia č. 267/2012.
            
         
               5.
            
            
               Žalobca znáša vlastné trovy konania spojené na jednej strane s návrhom na vyhlásenie neuplatniteľnosti článku 20 ods. 1 písm. b) rozhodnutia Rady 2010/413 a článku 16 ods. 2 nariadenia Rady (EÚ) č. 961/2010 a na druhej strane s námietkou nezákonnosti.
            
         
      (1)  Ú. v. EÚ C 109, 14.4.2012.